Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: [8. számú melléklet a 8/2001. (I. 26.) FVM rendelethez]
Paragraph Index: 1067

4. ELJÁRÁS 4.1. Az indítótöltet elõkészítése az acélcsõbe való behelyezésre A szükséges felszerelés meglététõl függõen két módszer közül választhatunk az indítótöltet robbanóanyagának beindításához. 4.1.1. Hétpontos egyidejû iniciálás A használatra elõkészített indítótöltetet a 3. ábra mutatja. 4.1.1.1. Fúrjunk lyukakat a fakorongba (3.10.) a korong tengelyével párhuzamosan a középponton és hat lyukon keresztül, amelyek egy 55 mm átmérõjû koncentrikus kör mentén szimmetrikusan helyezkednek el. A lyukak átmérõje a használt gyújtózsinór (3.2.) átmérõjétõl függõen 6 és 7 mm között legyen (lásd a 3. ábra A—B részét). 4.1.1.2. Vágjunk le hét, egyenként 400 mm-es darabot a hajlékony gyújtózsinórból (3.2.). Tiszta vágásokkal és a végek azonnali leragasztásával kerüljük el a robbanóanyag bárminemû veszteségét a végeknél. Dugjuk át a hét zsinórdarabot a fakorong (3.10.) hét lyukán úgy, hogy a korong másik oldalán néhány cm kiálljon a végükbõl. 5—6 mm-re az egyes zsinórdarabok végétõl szúrjunk gombostût (3.12.) átlósan a zsinórdarabok textilhüvelyébe, és kenjük be ragasztóval a zsinórokat kívül a gombostûktõl 2 cm-es sávban. Végül húzzuk meg a zsinórok hosszabbik végét, hogy a gombostûk érintkezzenek a fakoronggal. 4.1.1.3. Formáljuk a plasztik robbanóanyagot (3.1.) henger alakúra, amelynek átmérõje a henger (3.8.) átmérõjétõl függõen 92 és 96 mm között van. Állítsuk ezt a hengert a talpára egy vízszintes felületen, és helyezzük bele a megformázott robbanóanyagot. Ezután helyezzük a hét gyújtózsinórt tartó fakorongot4 a henger tetejére, és nyomjuk le, bele a robbanóanyagba. Állítsuk be úgy a henger magasságát (64 és 67 mm között), hogy a legfelsõ pereme ne legyen feljebb a fa szintjénél. Végül kapcsok használatával rögzítsük a hengert a fakoronghoz, körben az egész kerületén. 4.1.1.4. Csoportosítsuk úgy a hét gyújtózsinór szabad végeit a farúd (3.11.) körül, hogy a végeik mind egy, a rúdra merõleges síkba kerüljenek. Ragasztószalaggal rögzítsük õket egy kötegbe a farúd körül 5. 4.1.2. Központi iniciálás sajtolt pellettel A használatra elõkészített indítótöltetet a 2. ábra mutatja. 4.1.2.1. A sajtolt pellet elõkészítése A szükséges biztonsági intézkedések megtétele után helyezzünk 10 grammot a másodlagos robbanóanyagból (3.3.) egy 19 és 21 mm közötti átmérõjû formába, és sajtoljuk össze a megfelelõ alakra és sûrûségre. (Az átmérõ-magasság aránya durván 1:1 legyen.) A forma aljának közepén egy rögzítõ-peceknek kell lennie, amely 12 mm magas, 7,0—7,3 mm átmérõjû (a használt detonátor átmérõjétõl függõen), és amely egy henger alakú mélyedést alakít ki a töltetben a detonátor késõbbi behelyezéséhez. 4.1.2.2. Az indítótöltet elõkészítése Helyezzük a plasztik robbanóanyagot a hengerbe (3.8.), amely függõlegesen áll sík felületen, majd nyomjuk le fa sajtolószerszámmal, hogy a robbanóanyag henger alakú formát kapjon a közepén mélyedéssel. Helyezzük be az összesajtolt pelletet ebbe a mélyedésbe. Egy fakoronggal, amely középen 7,0—7,3 mm közötti méretû lyukat tartalmaz a detonátor behelyezésére, fedjük be a henger alakúra formált és az összesajtolt pelletet tartalmazó robbanóanyagot. Kereszt alakban ragasztószalaggal rögzítsük egymáshoz a fakorongot és a hengert. Gyõzõdjünk meg róla, hogy a korongba fúrt lyuk és az összesajtolt pelletben lévõ mélyedés a farúd behelyezésével egy tengelyû lett. 4.2. Az acélcsövek elõkészítése a robbanási vizsgálathoz Az acélcsõ (3.4.) egyik végénél fúrjunk két átellenes helyen 4 mm átmérõjû lyukat merõlegesen az oldalfalon keresztül, 4 mm-re a végétõl. Rögzítsük hegesztéssel a fenéklapot (3.5.) a csõ másik végéhez, teljesen kitöltve az alsó lap és a csõ fala közötti derékszöget olvasztott fémmel, a csõ teljes kerülete körül. 4 A korong átmérõjének minden esetben egyeznie kell a henger belsõ átmérõjével. 5 NB: Amíg a hat szélsõ, a kerületen elhelyezkedõ zsinórnak feszesnek kell lennie az összeállítás után, a középsõú zsinórnak némileg lazának kell maradnia. 2003/49. szám 4.3. Az acélcsõ megtöltése és feltöltése (Lásd a 3., 4. és 5. ábrát) 4.3.1. A vizsgálati mintát, az acélcsövet és az indítótöltetet 20 ( ± 5) ˚C-ra kell kondicionálni. Két robbanási vizsgálathoz 16—18 kg vizsgálati anyag szükséges. 4.3.2. Állítsuk a csövet függõleges helyzetbe, hogy a négyzet alakú alsó fenéklemez szilárd, sima felületre, lehetõleg betonra támaszkodjon. Töltsük meg a csövet körülbelül magasságának egyharmadáig a vizsgálati mintával, és egymás után ötször ejtsük függõlegesen 10 cm-rõl a földre, hogy a szemcséket vagy granulátumokat, amennyire csak lehetséges, tömörítsük a csõben. A tömörítés gyorsítása érdekében a ledobások között összesen 10-szer ütögessük meg az oldalfalat 750—1000 grammos kalapáccsal. Ismételjük meg ezt a betöltési módszert a vizsgálati minta újabb adagjával. Végül további mennyiséget úgy adagoljunk, hogy az a csõ 10-szer végzett felemelése és leejtése, valamint az eközben összesen 20 kalapácsütés által végzett tömörítés után a felsõ végétõl számított 70 mm-es távolságig töltse meg a csövet. Az acélcsõben a vizsgálati minta töltési magasságát úgy kell beállítani, hogy a késõbb behelyezendõ indítótöltet (4.1.1. vagy 4.1.2.) szoros érintkezésben legyen a mintával, annak teljes felületén. 4.3.3. Helyezzük be az indítótöltetet a csõbe úgy, hogy érintkezzen a mintával; a fakorong felsõ felületének 6 mm-rel a csõ vége alatt kell lennie. Gondoskodjunk róla, hogy a robbanóanyag és a vizsgálati minta valóban szorosan érintkezzen, ha szükséges, a mintából kis mennyiségeket vegyünk el, vagy tegyünk hozzá. A 3. és 4. ábrán látható módon a csõ nyitott végénél helyezzünk sasszegeket a lyukakon keresztül, hogy két végük a csõre támaszkodjon. 4.4. Az acélcsõ és az ólomhengerek elhelyezése 4.4.1. Számozzuk meg az ólomhengerek alját (3.6.) 1-tõl 6-ig. Csináljunk hat jelölést egymástól 150 mm-re a vízszintes alapon nyugvó acéltömb (3.7.) középvonalán úgy, hogy az elsõ jelölés legalább 75 mm-re legyen a tömb szélétõl. Helyezzünk függõlegesen minden egyes jelölésre egy ólomhengert úgy, hogy az egyes hengerek aljának közepét a jelölésre állítjuk. 4.4.2. A 4.3. szerint elõkészített acélcsövet fektessük le vízszintesen az ólomhengerekre oly módon, hogy a csõ tengelye párhuzamos legyen az acéltömb középvonalával, és a csõ hegesztett vége 50 mm-rel nyúljon túl a 6. számú ólomhengeren. Hogy megakadályozzuk a csõ legurulását, helyezzünk kisméretû faékeket az ólomhengerek és a csõ fala közé (egyet minden oldalra), vagy helyezzünk kereszt alakban fadarabokat a csõ és az acéltömb közé. Megjegyzés: Gyõzõdjünk meg róla, hogy a csõ érintkezik mind a hat ólomhengerrel; a csõ felületének enyhe görbületét kiegyenlíthetjük a csõ hosszanti tengelye körüli forgatásával; ha bármely ólomhenger túl hosszú lenne (100 mm), óvatosan ütögessük a kérdéses hengert kalapáccsal, ameddig el nem éri a szükséges magasságot. 4.5. Elõkészület a robbantásra 4.5.1. Állítsuk össze a készüléket a 4.4. szerint egy bunkerben vagy más megfelelõen elõkészített föld alatti helyen (pl. bányában vagy alagútban). Ügyeljünk arra, hogy az acélcsõ hõmérséklete a robbantás elõtt 20 æ 5 ˚C-on maradjon. Megjegyzés: Amennyiben a fenti robbantási helyek nem lennének biztosíthatóak, a mûveletet el lehet végezni egy fagerendákkal betakart, betonbélelésû gödörben. A robbanás hatására acélszilánkok csapódhatnak szét nagy mozgási energiával, ezért a robbantást lakott területtõl vagy közforgalmú utaktól megfelelõ távolságra kell végezni. 4.5.2. Ha hétpontos iniciálással ellátott indítótöltetet használunk, ügyeljünk arra, hogy a gyújtózsinórokat a 4.1.1.4. ponthoz tartozó lábjegyzetben leírt módon feszítettük ki, és amennyire csak lehetséges, vízszintesen rendeztük el. 4.5.3. Végezetül távolítsuk el a farúdat, és tegyük be helyette a detonátort. A robbantást addig ne hajtsuk végre, ameddig a veszélyzónából nem evakuáltunk mindenkit, és a vizsgálatot végzõ személyzet nem vonult védett helyre. 4.5.4. Robbantsuk fel a robbanóanyagot. 4.6. Hagyjunk elég idõt, hogy a füst (gáznemû és esetleg mérgezõ bomlástermékek, például nitrózus gázok) eloszoljanak, azután gyûjtsük be az ólomhengereket, és mérjük meg magasságukat nóniuszos tolómércével. Jegyezzük fel az összes jelöléssel ellátott henger esetében az összenyomódás mértékét a 100 mm-es eredeti magasság százalékában kifejezve. Amennyiben a hengerek ferdén nyomódtak össze, mérjük meg a legkisebb és a legmagasabb értéket, és vegyük ezek középértékét. 2003/49. szám 4.7. Szükség esetén a robbanási sebesség folyamatos mérésére érzékelõt alkalmazhatunk; az érzékelõt a csõ tengelyével egyezõ hosszanti irányban vagy az oldalfal mentén kell behelyezni. 4.8. Mintánként két robbantási vizsgálatot kell végrehajtani.

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes